Rīgas valstspilsētas pašvaldībai

Rīgā, 2023. gada 29. martā

**Par pretendenta izvirzīšanu dalībai Rīgas domes un nevalstisko organizāciju sadarbības memoranda īstenošanas padomē**

Apvienība “Pilsēta cilvēkiem”, kas darbojas satiksmes un pilsētvides jomās, izvirza dalībai Rīgas domes un nevalstisko organizāciju sadarbības memoranda (turpmāk – Memorands) īstenošanas padomē tās valdes priekšsēdētāja vietnieku Mihailu Simvulidi.

Mihailam Simvulidi ir plaša pieredze satiksmes un pilsētvides jomās un interešu pārstāvniecībā. Mihails Simvulidi no 2012. gada aktīvi darbojās Latvijas Riteņbraucēju apvienībā, bet 2017. gadā kopā ar domubiedriem nodibinājis Apvienību “Pilsēta cilvēkiem”, kurā kopš dibināšanas ir valdē un aktīvi darbojas. Mihails Simvulidi ir sagatavojis likumdošanas un citas iniciatīvas, sniedzis atzinumus par satiksmes organizācijas un normatīvo aktu projektiem, pārstāvējis biedrību ļoti daudzās dažādu Rīgas valstspilsētas pašvaldības institūciju sēdēs, aktīvi cīnījies par to, lai Rīgas valstspilsētas pašvaldība satiksmes infrastruktūras projektos ņemtu vērā gājēju, velobraucēju, citu mikromobilitātes rīku lietotāju, sabiedriskā transporta lietotāju, cilvēku ar invaliditāti un vietējo iedzīvotāju intereses.

Pielikumā prezentācija ar Mihaila Simvulidi redzējumu par Memoranda īstenošanas attīstību, motivāciju darbam padomē un savas jomas pārstāvniecībai uz 3 lp.

Cieņā

**Mihails Simvulidi**

Apvienības “Pilsēta cilvēkiem”  
valdes priekšsēdētāja vietnieks

/parakstīts elektroniski ar drošu elektronisko parakstu un laika zīmogu/